Sylvia Plath, Muñoz Molina Ferran Torrent, Ángeles Caso, Enric Juliana o Bob Pop protagonistes de l'Aula de Narratives

## Sylvia Plath, Muñoz Molina Ferran Torrent, Ángeles Caso, Enric Juliana o Bob Pop protagonistes de l'Aula de Narratives

La poeta Sylvia Plath.

El Centre Cultural de la Nau de la Universitat de València acull dijous, 8 de febrer, en el marc de l’Aula de Narratives del Vicerectorat de Cultura i Societat, la trobada 'Totes les vides d’una poeta', entorn de les dues grans biografies de Sylvia Plath publicades al nostre país: 'Magia cruda. Una biografía de Sylvia Plath', de Paul Alexander (Barlin Libros / València) i 'Cometa rojo. Arte incandescente y vida fugaz de Sylvia Plath, de Heather Clark (Bamba editorial / València).

En l’acte participaran **Raquel Bada**, directora editorial de Bamba i responsable de l’edició de *Cometa* *rojo*; **Alberto Haller**, director editorial de Barlin Libros, responsable de l’edició i cotraductor de *Magia* *cruda*; **Gudrun Palomino**, cotraductora de *Cometa* *rojo* i **Lucía Navarro**, responsable de la segona edició de *Magia* *cruda*. Presentarà l’acte la periodista **Lucía Márquez**. Els ponents parlaran sobre la vida de la famosa poeta americana en relació amb la seua obra, en un acte intimista per als amants de la paraula.

**Sylvia Plath** (Boston 1932-Londres 1963) és una de las escriptores més admirades del segle XX. Poeta, novel·lista i autora de relats, la seua obra continua suscitant, més de mig segle després de la seua desaparició, una devoció fervorosa entre els lectors de mig món. Entre els seus llibres són clàssics contemporanis el poemari *Ariel* (1962), la seua novel·la semiautobiogràfica *La campana de vidre*, publicada sota el pseudònim de **Victoria Lucas** o els *Poemes complets*, premi Pulitzer a títol pòstum. Juntament amb **Anne Sexton**, Plath és considerada una de les principals conreadores del gènere de la poesia confessional, iniciat per Robert Lowell i W. D. Snodgrass. Els textos de Sylvia Plath són en l'actualitat referents literaris indiscutibles, expressió de «una lírica visceral tan refulgent com ombrívola amb un arrelament que es va focalitzar sempre en el jo».

La programació de l’Aula de Narratives  de la Universitat de València  per a aquest segon quadrimestre compta amb interessants propostes que es presentaran en el Centre Cultural La Nau de la Universitat. Al març, el dia 4, **Marc Carillo** presentarà *El derecho represivo de Franco* *(1936-1975)*; i el dia 12, **Mar Garcia Puig** acostarà a la Universitat *La història dels vertebrats*, un dels llibres més populars de 2023. A l’abril mostraran les seues novetats editorials: **Antonio Muñoz Molina i Paco Cerdà**, amb *1984-2024: 40 años de un Robinson literario* (dia 11), i **Ferran Torrent**, amb *Memòries de mi mateix* (dia 18). Al maig arribarà el torn d’**Ángeles Caso**, amb *Las desheredadas* (dia 8); *Editar en valencià*, de **Maite Simó, Ricard Peris, Vicent Baydal i Mercè Pérez** (dia 9), i **Enric Juliana**, el dia 15, que presentarà *Vint anys de Madrid DF. Una història política de l’Espanya actual*. L’encarregat de tancar la programació d’aquest segon quadrimestre, el 4 de juny, serà el columnista i escriptor, **Bob Pop** amb *Días simétricos*.

L’Aula de Narratives de la Universitat de València, dependent del Vicerectorat de Cultura i Societat, és un pont entre la literatura i la vida universitària, que orienta les seues accions cap a l’impuls de la creació literària i la promoció de la lectura i l’escriptura a través de diferents activitats, com ara presentacions de novetats editorials. La seua programació està dirigida tant a la comunitat universitària com a la societat en general i té com a responsable la professora **Cristina García Pascual**, catedràtica de Filosofia del Dret i Filosofia Política de la Universitat de València.

Arxivat en:

, Lletres

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar